Taxa Saraçogluyî ya qezaya Karatayî ya Konya de serê sibayî keyeyê kurdî pê çekan kewtî pê. Goreyê îdîayan keyeyê xarpêtijî ra Nurettîn Altunkayayî hêrişê keyeyê qersijî kerd. Keyeyê qersijî ra Ayhan û Maîze Erdemîr dinyaya xo bedilnaye.
Serebût de Nahît Erdemîr, Fîrdevse Erdemîre, Mahmut Bagiş birîndar bîyî û wedarîyayî Nêweşxaneyê Şaristanî yê Konya. Dîya zanayene ke hêrişkero ke îmam o, sey birîndarî ame dîyene.
Avûkat Abdurrahman Karabulutî xebera hêrişî ser o resa cayê serebûtî û da zanayene ke hêriş semedê simêrî ra qewimîyayo. Karabulutî pare kerd ke hêrişker ameyo destbendkerdene.
Taxe gêrîyaye binê ablûqa.
